Grodk

Grodk (hornjoserbsce tež Hródk; ) je městačko w braniborskim wokrjesu Sprjewja-Nysa. Ma něhdźe 23.000 wobydlerjow, leži w Delnjej Łužicy a słuša do serbskeho sydlenskeho ruma.

 Geografija 
Grodk leži na juhu Braniborskeje we wysokosći 97 metrow nad mórskej hładźinu blisko hranicy ze sakskim wokrjesom Budyšin. Přez město ćeče rěka Sprjewja, na sewjeru nadeńdźe so Grodkowski spjaty jězor. Město Choćebuz leži něhdźe dwaceći kilometrow sewjernje a němsko-pólska hranica běži při Łužiskej Nysy něhdźe pjećadwaceći kilometrow wuchodnje Grodka.

Zapadnje města a zdźěla na měšćanskim teritoriju rozpřestrěwa so brunicowa jama Wjelcej-juh.

 Měšćanske dźěle 
Ke Grodkej słušeja slědowace wsy a sydlišća:
 Čorna Pumpa (Schwarze Pumpe),  wobydlerjow
 Dubrawa (Trattendorf),  wob.
 Gózdź (Haidemühl),  wob.
 Łojow (Groß Luja),  wob.
 Lěsk (Lieskau),  wob.
 Lěšće (Hornow),  wob.
 Prašyjca (Schönheide),  wob.
 Syjk (Graustein),  wob.
 Terpje (Terpe),  wob.
 Wjaska (Weskow),  wob.
 Zakrjejc (Wadelsdorf),  wob.
 Zakrjow (Türkendorf),  wob.
 Zelezna (Sellessen),  wob.

 Wobchad 
Přez Grodk wjedźe ze sewjera na juh zwjazkowa dróha 97 z Gubina do Drježdźan. Ze zapada na wuchod wjedźe přez Grodk zwjazkowa dróha 156 z Ranja do Budyšina.

W Grodku je dwórnišćo železniskeje čary Berlin-Zhorjelc.

 Stawizny 
mini|left|Plan nutřkowneho města z 19. lětstotka
Sydlišćo a hród naspomništej so prěni raz pisomnje dnja 3. awgusta 1301 w zrěčenju mjez durinskim hrabju Dietrichom a Dźěwinskim biskopom Burchardom II. Prěni znaty wobsedźer Grodkowskeho knjejstwa bě čłon swójby Wettinow, kotryž mjenowaše so pozdźišo po swojim sydle von Sprewenberc. 

Wot 1738 do 1815 słušeše Grodk hromadźe z cyłej Delnjej Łužicu k Sakskej.

 Kubłanje 
Na zakładnej šuli Kollerberg w Grodku so wučba serbšćiny jako cuzeje rěče poskića.

 Wosobiny 
 Erwin Strittmatter (1912–1994), serbsko-němski spisowaćel; narodźeny w Grodku

 Žórła 

 Wotkazaj 

Kategorija:Grodk
Kategorija:Sydlišćo w Delnjej Łužicy
Kategorija:Město w Braniborskej
Kategorija:Sydlišćo při Sprjewi
Kategorija:Wokrjes Sprjewja-Nysa
Kategorija:Sydlišćo w serbskim sydlenskim rumje
Kategorija:Prěnje naspomnjenje 1301